ARRONDO ALDASORO (EH Bildu, 2014-02-21):
Erkoreka jauna, lasai, prentsaurrekoak ere ematen ditugu.
Ez izan zalantzarik horregatik baina hemen ere, gauza horietaz uste dugu hau dela tokia ere hitz egiteko. Beraz, demagogia gutxiago.
Eta gomendatzen dizut gauza bat. CESen agerraldiaren transkripzioa hasieratik bukaeraraino irakurtzea, entzutea, zer esan zuen gai bakoitzaren inguruan, zer erantzun jaso zuen Jaurlaritzaren izenean.
Enplegu publikoa galdu dela, suntsitu dela esaten duzu, baita ere manipulatzen ditudala datuak. Nork manipulatzen duen hemen zer ez naiz hasiko sakontzen.
Klase bezala, klase magistral bezala nahiko eskasa iruditu zait ere zuk emandakoa, zeren denok dakigu zer den plantila presupuestarioa, plantila organikoa, funtzionala eta benetakoa. Eta hemen hitz egin behar dugu benetakoa.
Eta benatakoan daude zuk esandako gauza guztiak: bajak, altak, baina horiek berdin daude 2012an edo 2011n edo 2013an. Egon daitezke bariazio txiki batzuk, baina ez inoiz hain esanguratsuak. Inolaz ere ez. Eta beraz, esango dizut eta hartuko ditut zuk aipatutako kordilera (...) datu horiek.
Osakidetza. Urtarrila, ez dakit esan duzun kordilera den edo. Urtarrila: 36.890 nomina 2012an. 2013an, 34.871. Egongo da nolabaiteko enplegu galera, denak ez dira izango zuk aipatutako bariazioen inguruan.
Joan gaitezke irakaskuntzara. Plantila funtzionala, organikoa eta funtzionala aipatzen da, esaten da, erabiltzen da irakaskuntzan. Irakaskuntzan plantila funtzionala 2011-2012 urtean 19.858; 2013-2014, 19.783. Ez dira iristen, baina ikasle gehiago daude.
Hor ez dago manipulaziorik. Hori errealitate bat da eta lanean egiten dutenak, bai Osakidetzan, bai hezkuntzan, bai administrazioan, guk baino hobeto dakite zertaz hitz egiten ari garan.
Bestalde, aipatu nahi dut enplegu planari buruz hitz egiten dugunean duina eta kalitatezko enpleguaz hitz egiten ari garela eta gaur egun atentzio gehiago ipini beharko lukeela Gobernu honek hainbat gauzetan.
Adibidez. Eta bakarrik adibide bat ipiniko dut. El 14 % de las empleadas de hogar inmigrantes carece de papeles en Bizkaia. 57,26 % de las trabajadoras autóctonas consultadas no están dadas de altas en la Seguridad Social. El 24,16 % en el caso de las inmigrantes. El 76 % de las internas trabaja en 2013 más de 60 horas que preveía como máximo.
Enplegu plan batean horrelako baldintzetaz ere kalitatea, hitzarmenak, errespetua langileengan jaso behar du eta horretaz ere hitz egiten ari gara.
Eta esaten dugunean ezinbestekoa dela enplegu publikoa indartzea eta hala egitea eskatzen diogula Jaurlaritzari, esaten ari gera, hain zuzen, honelako gauza hauek: 35 orduko lan jardunaldia ezartzea, berreskuratzea eta jarduna murriztea.
Ezarritako beste murrizketak ordezkapenetan beharrezkoak diren langile kopuruetan bertan behera gelditzea. Sindikatuekin benetako negoziazioa burutzea, dekretazoen bidea alboratzea, murrizketak eta enplegu suntsiketa bideratzeko dekretazoen bidea behingoz alboratzea eta benetako negoziazioei egitea.
Gizarte klausulak aplikatzea kontratazioetan, lan baldintza duinak  - lehen aipatu dudan bezala -  bermatzeko eta lanpostuak ziurtatzeko eta ongizate gizartea indartzeko beharrezkoak diren neurriak eta enplegua sortzea.
Azken batean, beharrezkoak ditugu politika publiko propioak bideratzea, murrizketekiko inongo menpekotasunik gabe jokatzea. Ezetz borobila esatea proposatzen dizuegu Rajoyren lan erreformari eta lan harremanetako esparru propioa eraikitzea, horrek ere kalitatezko enplegua sustatzeko bidea ekarriko duelako...
...erreformari eta lan harremanetako esparru propioa eraikitzea horrek ere kalitatezko enplegua sustatzeko bidea ekarriko duelako.
Eskerrik asko.